### | | | | --- | --- | | | | | --- | | **Byråd** 27. juni 2017 Sagsnr. 710-2015-61134 Dok.nr. 710-2017-154837 Sagsbehandler DPHHJE | | 87.                 Godkendelse af "Forslag til Kommuneplan 2017-29 for Favrskov Kommune" - Åbent

###

|  |  |
| --- | --- |
| Tidl. politisk behandling | BY, 29.11.2016, pkt. 179 |
| Forventet sagsgang | TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage
stilling til ”Forslag til Kommuneplan 2017-29 for Favrskov Kommune” med henblik
på efterfølgende fremlæggelse af planforslaget i otte ugers offentlig høring.

Forslag til Kommuneplan 2017-29 er
udarbejdet med afsæt i plan- og bæredygtighedsstrategien ”Fremtidens Favrskov
2030”, som Byrådet vedtog 29. november 2016.

Ifølge Fremtidens [adresse] 2030 skal
kommuneplanforslaget videreføre den gældende Kommuneplan 13, men revideres med fokus
på de tre temaer, som er behandlet i Fremtidens [adresse] 2030, ”Infrastruktur
og samarbejde”, ”By- og erhvervsudvikling” og ”Et grønt liv i [adresse]”.

Konkret betyder det, at der i forslag til Kommuneplan
2017-29 tages stilling til:

· Planperiodens arealudlæg til erhverv, boliger, offentlige - og
rekreative formål

· Byernes tilpasning til kommende infrastrukturanlæg

· Arealreservationer til fremtidige infrastrukturanlæg

· Byfortætning og -omdannelse i Hadsten, Hammel, Hinnerup og
Ulstrup

· Retningslinjer for produktionserhverv, Grønt Danmarkskort,
genanvendelse af overskudsjord, lokal afledning af regnvand samt
drikkevandsbeskyttelse som nye temaer.

Kommuneplanforslaget omfatter desuden en opdatering af
kommuneplanens hovedstruktur med retningslinjer samt en opdatering af rammerne
for lokalplanlægning, alt i overensstemmelse med de ændringer, der er
resultatet af Byrådets behandling af Fremtidens [adresse] 2030, som er vedlagt sagen.

For at lette overblikket over ændringerne i forslag til
Kommuneplan 2017-29 i forhold til den gældende Kommuneplan 13 er der lavet et
sammenfattende notat; ”Nyt indhold i Forslag til Kommuneplan 2017-29”.

Forslag til Kommuneplan 2017-29 er
som Kommuneplan 13 opbygget som en webbaseret plan, der fra datoen for
kommuneplanforslagets offentliggørelse kan tilgås som
en hjemmeside via adressen: <http://www.favrskov.dk/kommuneplan17>.

Opbygning og visning af forslaget
til Kommuneplan 2017-29 sker kun i digital form, og der udsendes ikke en trykt
udgave af forslaget. Den endelige kommuneplan vil ligeledes være digital, og
heller ikke den vil udkomme i papir.

**VURDERING**

Kommuneplanforslaget er udarbejdet
efter reglerne i den nyligt reviderede planlov, og under overholdelse af de
statslige udmeldinger og bekendtgørelser, der er er udsendt forud for
kommuneplanrevisionen.

Det vurderes, at Forslag til
Kommuneplan 2017-29 angiver Byrådets visioner, mål, strategi og overordnede
planer for Favrskov Kommunes udvikling de kommende 12 år og for den følgende
perspektivperiode på i alt 30 år.

Efter den endelige vedtagelse
udgør Kommuneplan 2017-29 grundlaget for den fremtidige lokalplanlægning og for
Teknik og Kulturs sagsbehandling efter planloven og anden lovgivning i
planperioden.

**ØKONOMI**

Der er ikke direkte økonomiske
konsekvenser forbundet med godkendelsen af Forslag til Kommuneplan 2017-29.
Planens realisering vil imidlertid have en lang række kommunaløkonomiske
konsekvenser i form af bl.a. udgifter til jordkøb, planlægning, byggemodning af
nye udstykningsområder og evt. kommunale byggerier.

**INDDRAGELSE**

Borgerinddragelse og kommunikation
sker efter reglerne i planloven. Dette indebærer, at planforslaget efter
Byrådets godkendelse skal fremlægges i offentlig høring i otte uger.
Planforslaget foreslås debatteret på et borgermøde i første halvdel af august
2017.

Borgerinddragelsen vil supplerende
ske i forbindelse med fremlæggelse af ”Forslag til Hinnerup midtbyplan”, som
foreslås fremlagt parallelt med omhandlende planforslag.

**INDSTILLING**

Direktøren for Teknik og Kultur
indstiller til Byrådet:

1. At ”Forslag til Kommuneplan
2017-29 for Favrskov Kommune” godkendes til offentlig fremlæggelse i otte uger.

2. At der afholdes borgermøde om
planforslaget i høringsperioden.

**BESLUTNING**

***Teknik- og Miljøudvalget, 8. juni 2017:***

Fraværende:Frans Koch

Indstilles godkendt med følgende ændringer og præciseringer:

1. Link til bekendtgørelse om grundvand i
kommuneplanlægningen og til Favrskov Kommunes side om indsatsplanlægning.

2. Grundvandsredegørelsen lægges ind som en del af den
digitale kommuneplan.

3. Redegørelsen suppleres med procentvis
grundvandsrelaterede arealopgørelse.

4. Sundhedscenter i Hinnerup medtages under "Planer og
initiativer" i hovedstrukturens afsnit om service.

5. At bestemmelserne for det foreslåede aflastningsområde i
Søften Erhverv indgår i det samlede kommuneplanforslag.

***Borgmestersekretariatet, 15. juni 2017:***

I henhold til Teknik- og Miljøudvalgets protokollering punkt
5 er bilaget ’Nye rammebestemmelser for Søften Erhverv’ tilføjet sagen.

***Økonomiudvalget, 20. juni 2017:***

Fraværende:Åse Hermansen, Gorm Bruun

Indstillingen fra Teknik- og Miljøudvalget indstilles
godkendt.

**Bilag**

|  |  |
| --- | --- |
| Bilag 1 Nyt indhold i Forslag til Kommuneplan 2017-29 | 710-2017-121483 |
| Bilag 2 Nye rammebestemmelser for Søften Erhverv | 710-2017-144116 |
| Ændringsforslag til forslag til Kommuneplan 2017-29 vedr. byudviklingsområdet 5.BO.6 i [adresse] | 710-2017-154690 |
| Ændringsforslag til forslag til Kommuneplan 2017-29 vedr. hovedstrukturens afsnit 13. Grundvand | 710-2017-154691 |